Få Fit für die Schule: Übungsblock Deutsch. 4. Klasse af Werner Zenker som Paperback bog på tysk
- Zenker, W: Übungsblock Deutsch. 4. Klasse
indgår i serie Fit fur die Schule ≥ dell equallogic seagate cheetah 600gb sas - Harde schijven - Marktplaats.nl
dell equallogic seagate cheetah 600gb sas
6x dell equallogic schijven te koop seagate cheetah 600gb st3600057 15k7 sas 6gbs getest op bad blocks/ sectors en geformatteerd 1… Alle oë op Libbok in Canberra | Netwerk24
Deur Cobus Claassen 23 Mei 2019 21:15
Nou is ek nommer een! Manie Libbok moet teen die Brumbies wys hy is opgewasse om by Handré Pollard oor te neem. Foto: Gallo Images
Belangriker, egter, is dat welslae teen die Brumbies die Pretorianers in die Superrugby-wedloop sal hou – van kritieke belang met twee wedstryde in Nieu-Seeland in die toerdagboek oor.
Vir Pote Human, die Bulle se hoofafrigter, sal Vrydag se kragmeting ook ’n belangrike blik op die toekoms gee.
Die Bulle het die week in die Australiese hoofstad aangekom sonder die Springbokke Handré Pollard, Jesse Kriel en Lood de Jager in hul geledere. Wanneer die 2020-weergawe van dié kompetisie in aanvang neem, sal dié senior manne hul brood en botter in onderskeidelik Frankryk, Japan en Engeland verdien. Hul afwesigheid het so half onverwags gekom, maar die volgende generasie se tyd het by Loftus Versfeld aangebreek.
In Canberra sal die fokus op Pollard se adjudant, Manie Libbok, wees. Dit was natuurlik nie doelbewus nie, maar Human het die druk laat oplaai toe hy die week gesê het Pollard is waarskynlik in dié stadium die voorste losskakel in wêreldrugby. Afgesien daarvan dat dit debatteerbaar is ná die Crusader-generaal Richie Mo’unga se briljante vertoning onlangs teen Pollard op Loftus, maak dit nie sake vir Libbok makliker nie.
Libbok is talentvol en kan ’n bespotting van enige span se verdediging maak. Maar sy keerwerk en taktiese spel? Hy moet dít nog bo alle twyfel plaas.
Daar is min twyfel daaroor dat die 21-jarige boorling van Humansdorp ’n faktor op die aanval is nie. Libbok is talentvol en kan ’n bespotting van enige span se verdediging maak.
Maar sy keerwerk en taktiese spel? Hy moet dít nog bo alle twyfel plaas.
’n Vergete goue seun van die Bulle, Morné Steyn, keer terug en sal die volgende twee seisoene teen Libbok om die nr. 10-trui meeding. Die aanduiding is dat hoewel Libbok dié ervare Bok-veteraan se protégé sal wees, jeug volgende jaar by Loftus bo ervaring gestel sal word. Libbok kry in Pollard se afwesigheid nou die geleentheid om Human se vertroue in hom gestand te doen.
Wanneer jy 21 is, moet die harde lesse van Superrugby egter nog uitgedeel word. Daar is boonop tussen Libbok en sy skakelmaat, André Warner, net 30 wedstryde se ervaring op dié vlak, waarvan verreweg die meeste as ’n plaasvervanger was.
Voordat Libbok sy slag kan wys, sal sy voorspelers egter eerstens meer besit en beter gebiedsvoordeel moet bied as wat verlede week teen die Melbourne Rebels die geval was.
Die Wallaby-hemelbesem Rory Arnold is in die Brumbies se beginspan ingesluit om RG Snyman-hulle in die lynstane te takel.
Brumbies: Tom Banks, Henry Speight, Tevita Kuridrani, Irae Simone, Toni Pulu, Christian Lealiifano (k), Joe Powell, Pete Samu, Jahrome Brown, Tom Cusack, Sam Carter, Rory Arnold, Allan Alaalatoa, Folau Fainga’a en Scott Sio. PLAASVERVANGERS: Connal Mcinerney, James Slipper, Leslie Leuluaialii-Makin, Darcy Swain, Murray Douglas, Rob Valetini, Ryan Lonergan en Tom Wright.
Bulle: Warrick Gelant, Cornal Hendricks, Johnny Kotze, Burger Odendaal, Rosko Specman, Manie Libbok, André Warner, Duane Vermeulen (k), Hanro Liebenberg, Paul Schoeman, RG Snyman, Jason Jenkins, Trevor Nyakane, Schalk Brits en Lizo Gqoboka. PLAASVERVANGERS: Jaco Visagie, Simphiwe Matanzima, Wiehahn Herbst, Jannes Kirsten, Marco van Staden, Embrose Papier, JT Jackson en Divan Rossouw.
Assistentskeidsregters: Egon Seconds (SA) en Paul Williams (NS)
TV-skeidsregter: James Leckie (Aus)
Meer oor: Pote Human | Handre Pollard | Manie Libbok | Canberra | Brumbies | Bulle | Superrugby | Losskakel | Rugby